    Mo sì fẹ́ kí gbogbo yín mọ̀ pé bí a ti ń lọ yìí, a mọ nǹkan ti ń bẹ níwájú wa, a mọ̀ pé ẹranko búburú wà lójú ọ̀nà, a mọ̀ pé ejò olóró ń ddúró dè wá, a mọ̀ pé à ń ti ilé ọla lọ̀ bá ebi, à ń ti ilé lọ ba òùǹgbe, a sì ń ti ilé lọ bá ẹgbẹ̀rún ìyà tí yóò jẹ ni. Ṣùgbọ́n kí ni ẹ̀mi ènìyàn? Ẹrọ tí o ń lù kìkì lásán! Kí ni èrò Ẹlẹ́dàá tí o fi ẹrọ yìí fún ni? Ǹjẹ́ Olódùmarè fún ìwọ àti èmi ni ẹ̀mí yìí fún ìlò ara tiwa nìkan ni? – ó tì o – kìí ṣe bẹ́ẹ̀ rárá. Ẹ̀mí mi wà fún ìlò rẹ, ẹ̀mí rẹ sì wà fún ìlò mi. Ẹlẹ́dàá kò ya àwọn ọmọ aráyé ní ipá, ó ṣe wọ́n ní ọ̀kan ṣoṣo, àgbájọ̀ ọwọ́ ni a fi ń sọ àyà. Pẹ̀lú ayọ̀ ni àwa fi ń lọ lónìí kí ayé ọmọ elòmíràn bà dára. Mo ti gbé inú ayé fún ìgbà díẹ̀, àwọn tí mo bá láyé sì ti sọ fún mi pé, bí ẹni tí ó ń soore tilẹ̀ fi ẹsẹ̀ kọ̀, kò le ṣubú láéláé. ẹni tí o ń wá ìgbéga fún ọmọnìkejì ko ní sí láàrin àwọn èrò ilẹ̀, ìkà kò lágbára níwájú Olóòótọ́, à ṣíírí Onígbèrága kìí bọ̀, ìṣubú onígbèrága dábí ìgbà tí ẹ̀fúùfù ńlá bá fẹ́ igi okó, tí ó wo ìrokò lulẹ̀, tí ó dá ẹka ìrókò, tí ewé ìrókò rẹ̀ sílẹ̀, ttí igi náà sì gbẹ; àsẹ̀yìǹwá àsẹ̀yìnbọ̀ Olú ń hù lára rẹ̀, ó di ààbò fún òkété, ibi ìṣiré àwọn ẹyẹ ibùgbé àwọn ejò, ibi tí aláǹgbá ti ń lé ara wọn kiri nítorí onígbèrága, kò fẹ́ ire ọmọ ẹlòmíràn, o ń fẹ́ kí a rí òun níkan ṣo ṣo.
    Mo si fe ki gbogbo yin mo pe bi a ti n lo yii, a mo nnkan ti n be niwaju wa, a mo pe eranko buburu wa loju ona, a mo pe ejo oloro n dduro de wa, a mo pe a n ti ile ola lo ba ebi, a n ti ile lo ba oungbe, a si n ti ile lo ba egberun iya ti yoo je ni. Sugbon ki ni emi eniyan? Ero ti o n lu kiki lasan! Ki ni ero Eledaa ti o fi ero yii fun ni? Nje Olodumare fun iwo ati emi ni emi yii fun ilo ara tiwa nikan ni? – o ti o – kii se bee rara. Emi mi wa fun ilo re, emi re si wa fun ilo mi. Eledaa ko ya awon omo araye ni ipa, o se won ni okan soso, agbajo owo ni a fi n so aya. Pelu ayo ni awa fi n lo lonii ki aye omo elomiran ba dara. Mo ti gbe inu aye fun igba die, awon ti mo ba laye si ti so fun mi pe, bi eni ti o n soore tile fi ese ko, ko le subu laelae. eni ti o n wa igbega fun omonikeji ko ni si laarin awon ero ile, ika ko lagbara niwaju Oloooto, a siiri Onigberaga kii bo, isubu onigberaga dabi igba ti efuufu nla ba fe igi oko, ti o wo iroko lule, ti o da eka iroko, ti ewe iroko re sile, tti igi naa si gbe; aseyinwa aseyinbo Olu n hu lara re, o di aabo fun okete, ibi isire awon eye ibugbe awon ejo, ibi ti alangba ti n le ara won kiri nitori onigberaga, ko fe ire omo elomiran, o n fe ki a ri oun nikan so so.